Moqebelo, la 16 May
Ea khopo ha a sa tla hlola a e-ba teng.​—Pes. 37:10.
“Ba bonolo ba tla rua lefatše, ka sebele ba tla fumana thabo e phethehileng khotsong e ngata.” Davida o ile a boela a re: “Ba lokileng ba tla rua lefatše, ba tla lula ho lona ka ho sa feleng.” (Pes. 37:​11, 29; 2 Sam. 23:2) U nahana hore litšepiso tsee li ama batho ba batlang ho etsa thato ea Molimo ka tsela efe? Ba ka ba le tšepo ea hore haeba qetellong lefatšeng mona ho tl’o phela batho ba lokileng, ho tla boela ho be le paradeise e kang serapa sa Edene. Baiseraele ba bangata ba neng ba sebeletsa Jehova, ba ile ba mo furalla ba ba ba furalla borapeli bo hloekileng. Ka hona, Molimo o ile a tlohella Bababylona hore ba ba hlole, ba senye naha ea bona le hore ba hape ba bangata ’me ba ba ise kholehong. (2 Likor. 36:​15-21; Jer. 4:​22-27) Leha ho le joalo, baprofeta ba Molimo ba ile ba bolela esale pele hore ka mor’a lilemo tse 70, batho ba hae ba ne ba tla khutlela naheng ea habo bona. Boprofeta boo bo ile ba fela ba phethahala. Le rona boa re ama kaha ho tl’o ba le paradeise mona lefatšeng. w18.12 4 ¶9-10